SPRÁVA KOMISIE EURÓPSKEMU PARLAMENTU A RADE o výdavkoch EPZF Systém včasného varovania č. 11-12/2010 /* KOM/2011/0046 v konečnom znení */





[pic] | EURÓPSKA KOMISIA | Brusel, 2.2.2011 KOM(2011) 46 v konečnom znení SPRÁVA KOMISIE EURÓPSKEMU PARLAMENTU A RADE o výdavkoch EPZF Systém včasného varovania č. 11-12/2010 OBSAH 1. ÚVOD 3 2. Príjmy pripísané EPZF 3 3. Príjmy pochádzajúce z dočasných súm na reštrukturalizáciu (odvetvie cukru) 4 4. Pripomienky k predbežnému plneniu rozpočtu EPZF na rok 2010 4 5. Čerpanie pripísaných príjmov EPZF 7 6. Čerpanie príjmov pochádzajúcich z dočasných súm na reštrukturalizáciu (odvetvie cukru) 7 7. Čerpanie fondu na reštrukturalizáciu v odvetví cukru 8 8. Závery 8 PRÍLOHA: | PREDBEžNÉ čERPANIE ROZPOčTOVÝCH PROSTRIEDKOV EPZF DO 15. 10. 2010 | ÚVOD Predbežné plnenie rozpočtu na rok 2010, ktoré prebieha od 16. októbra 2009 do 15. októbra 2010 sa uvádza v priloženej tabuľke a očakáva sa, že dosiahne sumu 44 062,1 milióna EUR. Táto suma zahŕňa položky spätne získané od členských štátov na základe úprav pri zúčtovaní účtov EPZF, ako aj pozastavenia a zníženia ich mesačných úhrad uložených v priebehu rozpočtového roka. Ďalej zahŕňa aj odhad priamych výdavkov vo výške približne 53,6 milióna EUR, ktoré Komisia môže priamo realizovať do 31. decembra 2010. V tabuľke, v ktorej bolo zhrnuté predbežné plnenie a ktorá bola predložená delegátom členských štátov na zasadnutí výboru fondu v novembri 2010, sa vzalo do úvahy zníženie prostriedkov EPZF, ktoré je uvedené v návrhu opravného rozpočtu č. 10/2010. Komisia však 29. novembra 2010 predložila opravný list č. 1 k návrhu opravného rozpočtu č. 10/2010, ktorým odstránila uvedené zníženie prostriedkov. Táto správa preto vychádza z upravenej tabuľky o predbežnom plnení, v ktorej nie je zahrnuté pôvodne navrhované zníženie prostriedkov. PRÍJMY PRIPÍSANÉ EPZF Na základe pravidiel článku 34 nariadenia Rady (ES) č. 1290/2005 o financovaní Spoločnej poľnohospodárskej politiky sa príjmy pochádzajúce z finančných opráv podľa rozhodnutí o overení súladu, z nezrovnalostí a z poplatkov za mlieko označujú ako príjmy pripísané na financovanie výdavkov EPZF. Podľa týchto pravidiel sa pripísané príjmy môžu používať na financovanie výdavkov EPZF, ktoré vzniknú členským štátom. V prípade, že sa časť týchto príjmov nevyužije, prenesie sa automaticky do nasledujúceho rozpočtového roka[1]. Ako už bolo naznačené v predchádzajúcich správach systému včasného varovania, Komisia odhaduje, že dostupné pripísané príjmy v roku 2010 predstavujú 922 miliónov EUR. Konkrétne: - Pripísané príjmy, ktorých vytvorenie sa očakávalo počas rozpočtového roku 2010, sa odhadovali na 789 miliónov EUR. Z opráv na základe overenia súladu sa očakávala suma 600 miliónov EUR a z nezrovnalostí suma 91 miliónov EUR. Príjmy z odvodov za mlieko sa odhadovali na 98 miliónov EUR. - Výška pripísaných príjmov, pri ktorých sa očakávalo, že sa prenesú z rozpočtového roku 2009 do roku 2010, sa odhadovala na 133 miliónov EUR. Komisia pripísala tieto príjmy vo výške 922 miliónov EUR do dvoch schém. Konkrétne: - 222 miliónov EUR vyčlenila na prevádzkové prostriedky pre organizácie výrobcov v odvetví ovocia a zeleniny a - 700 miliónov EUR na režim jednotnej platby. Rozpočtový orgán na tieto dve schémy nakoniec schválil rozpočtové prostriedky vo výške 547 miliónov EUR a 28 480 miliónov EUR v súlade s opravným listom Komisie. Súčet schválených rozpočtových prostriedkov a uvedených pripísaných príjmov zodpovedá celkovému odhadu požiadaviek na rozpočtové prostriedky vo výške 769 miliónov EUR na prevádzkové prostriedky pre organizácie výrobcov v odvetví ovocia a zeleniny a 29 180 miliónov EUR na režim jednotnej platby. V priloženej tabuľke, v ktorej je zhrnuté predbežné plnenie rozpočtu v roku 2010 za obdobie do 15. 10. 2010, sú schválené rozpočtové prostriedky na uvedené dve schémy zahrnuté do pôvodných rozpočtových prostriedkov pre odvetvie ovocia a zeleniny vo výške 720,1 milióna EUR a odvetvie neviazanej priamej pomoci vo výške 33 272 miliónov EUR bez ohľadu na uvedené pripísané príjmy. Po zahrnutí pripísaných príjmov do týchto odvetví predstavujú predpokladané celkové rozpočtové prostriedky v roku 2010 pre odvetvie ovocia a zeleniny 942,1 milióna EUR a pre odvetvie neviazanej priamej pomoci 33 972 miliónov EUR. PRÍJMY POCHÁDZAJÚCE Z DOčASNÝCH SÚM NA REšTRUKTURALIZÁCIU (ODVETVIE CUKRU) Dočasné sumy na reštrukturalizáciu v odvetví cukru sa považujú za pripísané príjmy určené na financovanie reštrukturalizačnej pomoci v odvetví cukru a ďalšej pomoci plánovanej v rámci Fondu na reštrukturalizáciu v odvetví cukru. Ako už bolo naznačené v predchádzajúcich správach systému včasného varovania, tieto príjmy boli v roku 2010 odhadované na 606,8 milióna EUR, pričom sa očakávalo, že sa z rozpočtového roku 2009 prenesie do rozpočtového roku 2010 suma 717,9 milióna EUR. PRIPOMIENKY K PREDBEžNÉMU PLNENIU ROZPOčTU EPZF NA ROK 2010 Nasleduje stručný komentár k predbežnému plneniu rozpočtu na rok 2010 v určitých odvetviach: Trhové opatrenia Oproti pôvodne prideleným rozpočtovým prostriedkom sa na intervencie na poľnohospodárskych trhoch vynaložilo o približne 411,5 milióna EUR menej. Najvýraznejším spôsobom sa rozpočet neplnil v prípade náhrad na produkty, ktoré sú uvedené v prílohe I, a v prípade odvetvia mlieka a mliečnych výrobkov, zatiaľ čo v odvetví obilnín sa rozpočtové prostriedky čerpali nadmerne. Obilniny (+ 20,0 milióna EUR) Vyššie čerpanie rozpočtových prostriedkov je spôsobené predovšetkým prijímaním vyššieho množstva obilnín do verejných skladov a následným zvýšením investícii a technických nákladov, ktoré členské štáty vynaložili. Náhrady vzťahujúce sa na výrobky neuvedené v prílohe I (– 62,7 milióna EUR) Nižšie čerpanie rozpočtových prostriedkov je spôsobené predovšetkým nižšími výdavkami, ktoré členské štáty vynaložili na platbu vývozných náhrad za mliečne výrobky zahrnuté do vývozu spracovaných poľnohospodárskych výrobkov. Je to spôsobené tým, že situácia na trhu s mliekom a mliečnymi výrobkami sa veľmi zlepšila oproti situácii, ktorá prevládala, keď bol opravný list na rozpočtový rok 2010 vypracovaný, v dôsledku čoho Komisia prerušila v novembri 2009 platbu vývozných náhrad za mliečne výrobky. Potravinové programy (– 34,6 milióna EUR) Toto nedostatočné čerpanie prostriedkov vyplýva z toho, že niektoré členské štáty úplne nesplnili svoj schválený plán na rok 2010, ako je ustanovené v nariadení Komisie (ES) č. 1111/2009, zatiaľ čo členské štáty doteraz nenahlásili všetky náklady na správu, prevod a dopravu, ktoré sa týkajú uvedeného plánu na rok 2010. Ovocie a zelenina (+ 116,6 milióna EUR v porovnaní so schválenými rozpočtovými prostriedkami) Hlavným dôvodom tohto zjavného prečerpania je skutočnosť, že výdavky, ktoré vznikli v tomto odvetví dosiahli 836,7 milióna EUR, kým pridelené prostriedky predpokladané pre toto odvetvie predstavovali sumu 720,1 milióna EUR. Časť tohto predbežného čerpania, ktoré prekročilo pridelené rozpočtové prostriedky v odvetví o 116,6 milióna EUR, bola financovaná z príjmov, ktoré boli pripísané tomuto odvetviu a ktoré predstavovali 222 miliónov EUR, čo viedlo k nedostatočnému čerpaniu dostupných rozpočtových prostriedkov v odvetví vo výške 105,4 milióna EUR. Tento vzor plnenia je výsledkom kombinácie vzorov plnenia nasledujúcich schém, ktoré sú financované prostriedkami tohto odvetvia. Členským štátom vznikli nižšie výdavky ako v prípade preddavkov na plány na rok 2010, ktoré sa týkajú prevádzkových fondov pre organizácie výrobcov, ako aj v prípade programu konzumácie ovocia v školách. Na druhej strane vznikli členským štátom vyššie výdavky na pomoc určenú na predbežné uznanie z dôvodu väčšieho množstva skupín výrobcov žiadajúcich túto pomoc v porovnaní s predpokladom uvedeným v rozpočte na rok 2010. Výrobky vinohradnícko-vinárskeho odvetvia (- 29 milióna EUR) Mierne nedostatočné čerpanie je spôsobené tým, že členským štátom vznikli nižšie výdavky, ako sa v rozpočte predpokladalo, a to ako v prípade vnútroštátnych podporných programov tak aj v prípade schémy klčovania vinohradov. Mlieko a mliečne výrobky (- 414 miliónov EUR) Situácia na trhu s mliekom sa veľmi zlepšila oproti situácií, ktorá prevládala, keď bol opravný list na rozpočtový rok 2010 vypracovaný. V dôsledku toho Komisia prerušila platby vývozných náhrad za mliečne výrobky. Navyše trhové ceny v EÚ podstatne vzrástli, a tak zastavenie prísunu odstredeného sušeného mlieka a masla na skladovanie do verejných skladov stabilizovalo skladované množstvo v prípade obidvoch produktov. Uvedené faktory viedli v tomto odvetví k nižším výdavkom v porovnaní s konečnými rozpočtovými prostriedkami. Priama pomoc Oproti pôvodne prideleným rozpočtovým prostriedkom sa na priamu pomoc vynaložilo o 403 miliónov EUR viac. Na posúdenie čerpania je potrebné vziať do úvahy príjmy pripísané režimu jednotnej platby vo výške 700 miliónov EUR. Neviazaná priama pomoc (+ 553 miliónov EUR v porovnaní s pridelenými prostriedkami) Celkové úverové rozpočtové prostriedky predpokladané pre potreby tohto odvetvia predstavujú 33 972 miliónov EUR vrátane pripísaných príjmov vo výške 700 miliónov EUR. (Poznámka: pozri bod 2, ktorý obsahuje bližšie informácie). V rámci tohto článku je financovaný najmä režim jednotnej platby (SPS) a režim jednotnej platby na plochu (SAPS). Pokiaľ ide o režim jednotnej platby (SPS), vzniknuté výdavky predstavovali 29 070,9 milióna EUR a boli nižšie ako potrebná suma 29 180 miliónov, ktorá bola plánovaná v rozpočte na rok 2010, keďže mnohé členské štáty nepoužili všetky svoje finančné prostriedky určené na SPS. Ich celková miera plnenia sa však oproti minulému roku opäť zvýšila, čo naznačuje, že vo väčšine členských štátov došlo k zlepšeniu spravovania finančných prostriedkov SPS. Okrem toho, pokiaľ ide o režim jednotnej platby na plochu (SAPS), niektoré dotknuté členské štáty nezaplatili celkovú sumu svojich zodpovedajúcich rozpočtových stropov, čo viedlo k nedostatočnému čerpaniu rozpočtových prostriedkov na rok 2010, konkrétne sa neprečerpalo 35,9 milióna EUR. Toto nedostatočné čerpanie je spôsobené tým, že v niektorých členských štátoch je celková oprávnená plocha, ktorú poľnohospodári prihlásia, menšia, ako plocha, ktorá je stanovená v právnych predpisoch a ktorá sa používa na výpočet maximálnej miery pomoci na hektár. Keďže sa potreby režimu jednotnej platby čiastočne financujú z pripísaných príjmov (poznámka: podrobnosti pozri v bode 2), tak prečerpanie uvedené v tomto článku je viac zdanlivé ako skutočné a mení sa, keď sa zohľadnia pripísané príjmy, ktoré síce nie sú súčasťou celkových rozpočtových prostriedkov, v skutočnosti sú použité na financovanie časti výdavkov SPS. Ostatná priama pomoc (- 147,7 milióna EUR) Toto nedostatočné čerpanie je spôsobené predovšetkým nižšími výdavkami členských štátov z toho dôvodu, že žiadosti v prípade určitých režimov ako prémie na zvieratá a pomoc na plochu vzťahujúca sa na bavlnu boli podané na nižší počet zvierat a na menšie plochy v porovnaní s predpokladmi v rozpočte na rok 2010. Audit poľnohospodárskych výdavkov Zúčtovanie z predchádzajúcich rokov (+ 255,8 milióna EUR) Súčasná úroveň plnenia je najmä výsledkom opráv, o ktorých rozhodla Komisia na základe postupu na vyrovnanie účtov EPZF, a z opráv uložených členským štátom za nedodržiavanie termínov platieb stanovených v rôznych režimoch EPZF. Tieto opravy dosiahli spolu – 54,2 milióna EUR. Táto suma, v porovnaní so sumou – 310 miliónov EUR, z ktorej rozpočtový orgán vychádzal pri zostavovaní rozpočtu na rok 2010, vedie k nedostatku rozpočtových prostriedkov vo výške približne 255,8 milióna EUR, ktoré Komisia potrebuje na uzatvorenie tohto účtu za rok 2010. ČERPANIE PRIPÍSANÝCH PRÍJMOV EPZF Celkové pripísané príjmy dostupné v roku 2010 dosiahli 1 152,1 milióna EUR v porovnaní s pôvodne predpovedanou sumou 922 miliónov EUR, teda: boli vyššie o 230,1 milióna EUR. Tento rozdiel vyplýva sčasti z faktu, že suma pripísaných príjmov prenesených z roku 2009 do roku 2010 bola pri 141,5 milióna EUR o 8,5 milióna EUR vyššia ako suma 133 milióna EUR, s ktorou sa v rozpočte pôvodne počítalo. Je potrebné uviesť, že pripísané príjmy prenesené z roku 2009 do roku 2010 sa použili v celej výške na financovanie výdavkov rozpočtového roku 2010 v súlade s článkom 10 nariadenia o rozpočtových pravidlách. Ešte dôležitejšie je, že pripísané príjmy, ktoré sa práve získali v roku 2010, predstavujú 1 010,5 milióna EUR, čiže sú o 221,5 milióna EUR vyššie ako suma plánovaná v rozpočte vo výške 789 miliónov EUR. V rámci tejto sumy opravy na základe vyrovnania účtov dosiahli 735,1 milióna EUR, príjmy z nezrovnalostí dosiahli 172,4 milióna EUR a príjmy z odvodov za mlieko dosiahli 103 miliónov EUR. Časť z pripísaných príjmov, ktoré sa vybrali v roku 2010, sa nepoužije v tomto roku, ale sa prenesie do rozpočtového roku 2011 a použije sa na financovanie výdavkov, ktoré vzniknú v uvedenom roku. ČERPANIE PRÍJMOV POCHÁDZAJÚCICH Z DOčASNÝCH SÚM NA REšTRUKTURALIZÁCIU (ODVETVIE CUKRU) Celková výška pripísaných príjmov, ktoré členské štáty zaplatili v roku 2010, bola 606,8 milióna EUR. Na rozdiel od pôvodne odhadovanej sumy 717,9 milióna EUR navyše dosiahli pripísané príjmy prenesené z roku 2009 do roku 2010 výšku 768,3 milióna EUR. Celková výška pripísaných príjmov dostupných v rozpočte EÚ na rok 2010 vo forme dočasných súm na reštrukturalizáciu tak dosiahla 1 375,1 milióna EUR. Po uskutočnení platieb príjemcom v rámci fondu na reštrukturalizáciu v odvetví cukru (poznámka: podrobnosti pozri v bode 7) dočasné sumy na reštrukturalizáciu predstavujú zostatok vo výške 1 044,8 milióna EUR, ktorý sa prenesie do roku 2011 s cieľom financovať vyplácanie pomoci v uvedenom roku. ČERPANIE FONDU NA REšTRUKTURALIZÁCIU V ODVETVÍ CUKRU Úhrady výdavkov členských štátov za platby na pomoc pre reštrukturalizované odvetvie cukru, na pomoc na diverzifikáciu alebo pomoc na rafináciu cukru v roku 2010 predstavovali 330,3 milióna EUR. Tieto formy pomoci sa vyplatili z uvedených pripísaných príjmov pochádzajúcich z dočasných súm na reštrukturalizáciu (poznámka: podrobnosti pozri v bode 6). ZÁVERY Dočasné plnenie rozpočtu EPZF na tok 2010 viedlo k čerpaniu 242,3 milióna EUR navyše schválených rozpočtových prostriedkov, ktoré sa kryjú z dostupných pripísaných príjmov vo výške 1 152,1 milióna EUR. V súčasnosti sa odhaduje, že po koncoročných úpravách, ktoré treba ešte vykonať, budú dostupné pripísané príjmy, ktoré sa majú previesť do roku 2011, predstavovať približne 900 miliónov EUR. PRÍLOHA [pic] [1] Najskôr sa musia použiť prenesené pripísané príjmy, to znamená skôr ako rozpočtové prostriedky schválené rozpočtovým orgánom alebo pripísané príjmy vytvorené počas roka (článok 10 nariadenia o rozpočtových pravidlách).